Upute u vezi s popunjavanjem Prijave na Natječaj za regresiranje prijevoza učenika srednjih škola na teritoriju AP Vojvodine za 2023. godinu i pratećih tablica

1. Prilog broj 1 i Prilog broj 1a odnosi se na ukupne **troškove prijevoza** učenika-putnika srednjih škola na godišnjoj razini prema važećim cijenama po relacijama putovanja. Izračun se radi na temelju cijena mjesečne učeničke karte. Ako na nekim relacijama ne postoji organiziran prijevoz, izračun troškova prijevoza za pojedine relacije daju nadležna općinska/gradska tijela i na taj način utvrđuju ukupne troškove prijevoza. Broj učenika prikazanih zbirno u tablicama 1 i 1a trebao bi se slagati s brojem učenika koji su prikazani i u Popisu učenika – Prilog broj 3 i u Prijavi u točki broj 7.
2. U Prijavi pod točkom 5. unosi se podatak koji se traži na ime **regresa** od Pokrajinskog tajništva za obrazovanje, propise, upravu i nacionalne manjine – nacionalne zajednice, a u točki. 6 se prikazuje iznos sredstava koji se planira izdvojiti za **regres** iz **vlastitih sredstava** jedinice lokalne samouprave (ne računajući sredstva od Pokrajinskog tajništva). Zbroj podataka u točkama 5. i 6. ne može biti veći od zbroja potrebnih sredstava za **troškove prijevoza** učenika putnika srednjih škola prikazanih u Prilogu broj 1 i 1a.
3. U Prilogu broj 3 kao i u kalkulacijama, sukladno Pravilniku o uvjetima regresiranja prijevoza učenika srednjih škola u Autonomnoj Pokrajini Vojvodini („Službeni list APV“, broj: 7/23), treba prikazati samo **učenike koji svakodnevno putuju od mjesta stanovanja do škole i nazad.** Jedinice lokalne samouprave koje pribavljaju popise učenika od srednjih škola na teritoriju lokalne samouprave, iste trebaju ažurirati u smislu da se prikazuju samo učenici s mjestom stanovanja na teritoriju lokalne samouprave (u cilju izbjegavanja dvostrukog prikazivanja određenog broja učenika). Popis učenika-putnika se priprema za školsku 2022./2023. godinu kao jedinstvena tablica s **jedinstvenom numeracijom rednog broja** s obveznim potpisom i pečatom nadležnog tijela jedinice lokalne samouprave. U cilju brže i učinkovitije obrade prijava na Natječaj, molimo da podaci u Prilogu broj 3 za sve učenike budu cjelokupni.

**Prilog broj 1 i Prilog broj 1a** obvezno dostaviti i u elektroničkoj formi na adresu elektroničke pošte:

 varga.endre@vojvodina.gov.rs